proxectonos/corpus_dominio_legal_administrativo_tmp huggingface dataset:
30/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64398. Gasolinera. Concello de Culleredo

Estación de Servicio CLT Culleredo, S. L., solicita de Augas de Galicia por atoparse nas marxes do río s/d, a autorización de obras, no polígono 511, parcela 1145, no P. K. 165 da estrada Rumbo a Ledoño, parroquia de Ledoño (San Pedro), Concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64398. As obras solicitadas consisten na execución das obras reflectidas no proxecto:”Único industrial y de construcción de una estación de sevicio en Ledoño-Culleredo, La Coruña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de novembro de 2018 O xefe do servizo territorial Néstor Rodríguez Arias
30/11/2018 | Administración LocalMunicipal
Santiso
Aprobación inicial do orzamento xeral do Concello de Santiso para o exercicio económico 2019

APROBACIÓN INICIAL DO ORZAMENTO XERAL DO CONCELLO DE SANTISO PARA O EXERCICIO ECONÓMICO 2019 Aprobado inicialmente polo Pleno da Corporación, en sesión ordinaria celebrada en data 13 de novembro de 2018, o orzamento xeral do Concello para o exercicio económico 2019, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público na Secretaría-Intervención deste Concello polo prazo de 15 días hábiles –que empezarán a contarse dende o seguinte ó da inserción do presente anuncio no Boletín Oficial Provincia–, a fin de que durante o mesmo os interesados poidan formular as reclamacións que consideren pertinentes, as cales deberán dirixirse ó Sr. alcalde-presidente desta Corporación. O orzamento considerarase definitivamente aprobado se durante o citado prazo non se presenta reclamación algunha; en caso contrario, o Pleno disporía dun mes para resolvelas. Unha vez aprobado definitivamente, o orzamento, resumido por capítulos, será obxecto de publicación no Boletín Oficial da Provincia. Santiso, 26 de novembro de 2018. O ALCALDE Asdo.: Manuel Adán López
30/11/2018 | Administración LocalMunicipal
Fene
Servizos Económicos e Tributarios
Aprobación inicial do expediente modificativo de créditos núm.25/2018, subexpediente 02/2018 de SC+CE

Aprobación inicial do expediente de modificación de créditos 25/2018, subexpediente 2/2018 de suplemento de créditos e créditos extraordinarios O Pleno do Concello de Fene, en sesión celebrada o día 29 de novembro de 2018, aprobou inicialmente o expediente de modificación de créditos 25/2018, subexpediente 2/2018 de suplemento de créditos e créditos extraordinarios, por importe de 708.300,95 €. O expediente permanecerá exposto ao público, na oficina da intervención municipal, durante o prazo de quince días hábiles, contados a partir do seguinte ao da publicación do presente anuncio no Boletín Oficial da Provincia, para os efectos de exame e presentación de reclamacións ante o Pleno, segundo o disposto no artigo 177, en relación co artigo 169 do Real decreto lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Asinado dixitalmente polo alcalde, Gumersindo Pedro Galego Feal, o 29 de novembro de 2018.
14/11/2018 | Administración LocalMunicipal
Boimorto
Aprobación de expedientes de modificación de créditos

ANUNCIO O Pleno municipal, en sesión extraordinaria celebrada en data 8/11/2018, ACORDOU: Aprobar inicialmente os seguintes expedientes de modificación de créditos: a) Transferencia de crédito 4/2018 por importe de 25.200 €. b) Suplemento de crédito 4/2018 por importe de 57.097,21 €. Por medio do presente expóñense ó público os expedientes de modificación de creditos anteditos, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da Lei reguladora das facendas locais, e arts.36 a 38 42 en relación cos artigos 20 e 22 do R. D. 500/1990, do 20 de abril. Boimorto, 8 de novembro de 2018. A Alcaldesa Asdo.: M.ª Jesús Novo Gómez
14/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. A15.63555. Solicitude de concesión de augas públicas presentada por José Otero Freire (Santiago de Compostela)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.63555 Rafael Santiago Ghenu Tihomirov solicita de Augas de Galicia a concesión dun aproveitamento de augas públicas coas seguintes características SOLICITANTE: Rafael Santiago Ghenu Tihomirov CAUDAL MEDIO EQUIVALENTE: 0,00555 l/s CAUDAL MÁXIMO ANUAL: 175 m³ DESTINO: uso doméstico ORIXE: pozo na parcela 30 do polígono 519 do catastro do concello de Santiago de Compostela (ref. catastral 15079A519000300001GH) LUGAR: Lamas PARROQUIA: San Xiaio de Carballal CONCELLO: Santiago de Compostela (A Coruña) Solicítase unha concesión de augas para fornecer a unha vivenda situada no lugar de Lamas n.º 10, parroquia de San Xiao de Carballal, concello de Santiago de Compostela. As instalacións que xa están feitas constan dun pozo de captación de augas subterráneas nas coordenadas ETRS89 X: 546.563 Y: 4.754.211, dentro da parcela n.º 30 do polígono 519 (ref. catastral 15079A519000300001GH). No pozo hai instalada unha bomba de impulsión levando a auga por unha tubaxe de PVC 125 mm que atravesa a parcela n.º 30 ata chegar á parcela lindeira polo oeste, coa referencia catastral 000700300NH45D0001JQ, na que se encontra a vivenda a fornecer. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 6 de novembro de 2018. O xefe do Servizo Territorial P. A. o xefe da área de autorizacións e concesións Vannesa Corina Ioana Ezkurdia Vik
14/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. A15.56503 Solicitude de concesión de augas públicas presentada por Ganadería A Armada, S. C. (Negreira)

A Ganadería A Armada, S. C. solicita de Augas de Galicia un aproveitamento de augas públicas coas seguintes características: SOLICITANTE: Ganadería A Armada S. C CAUDAL MEDIO EQUIVALENTE: 0,193 l/s CAUDAL MÁXIMO ANUAL: 6095 m³ DESTINO: Uso gandeiro ORIXE: Manancial na parcela 132 do polígono 2 do catastro do concello de Negreira LUGAR: Cabanoso - Marcelle PARROQUIA: Landeira (Santo Estevo) CONCELLO: Negreira ( A Coruña) Solicítase unha concesión de augas para fornecer a unha explotación gandeira situada no lugar de Marcelle, parroquia de Landeira, concello de Negreira. As instalacións constan dunha arqueta de captación das augas dun manancial nas coordenadas ETRS89 X:512.765 Y:4.754.198, dentro da parcela nº 132 do polígono 2 (ref. catastral 15057L002001320000MA). Dende a arqueta sae unha tubaxe de PE de 40 mm de diámetro que atravesa as parcelas da marxe dereita do rego de Bugallido con nº 134,136, 137,138, 139, 140, 141, 50, 49, 47, 42, 43, 41, 36, 34, 33, 30, 29, 26, 25, 24, 166, 167, 169, 170, 171 e 172 do polígono 2, ata chegar a unha pista municipal e a continuación na parcela 278 do polígono 2 onde se sitúa un depósito e continúa pola esa pista en dirección á parcela 203 do polígono 3 no lugar de Marcelle onde se encontra a explotación gandeira. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste servizo, situadas na rúa Tomiño, nº 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 6 de novembro de 2018 O xefe do servizo territorial P. A. o xefe da área de autorizacións e concesións Geminiano Agusto Chuve
14/11/2018 | Administración LocalMunicipal
Boqueixón
Permuta das parcelas números 222 e 390-1

Permuta das parcelas números 222 e 390-1 Na Xunta de Goberno extraordinaria do día 5 de novembro de 2018, adoptouse o seguinte acordo: 1.–Permutar a finca n.º 390-1 do plano xeral de concentración parcelaria Boqueixón II-A Granxa, propiedade do Concello de Boqueixón. Rústica cunha superficie de unha hectárea seis áreas e sesenta centiáreas (10.600 m 2 ). Valoración: 15.926,46 €. Lindes: norte, Pilar Rendo Rendo (391), Lourdes Casal Fontela (392), Soledad Varela Gontas (393); sur, camiño, Julio Pacheco Blanco (389); leste, María Inés Pérez Casal (390-2); oeste, Evilasio Touarsi Riveron (388), Ioana Anca Lahasen Trari (389), coa finca n.º 222 do plano de concentración parcelaria da zona de Boqueixón, propiedade de dona Sandra Marcela El Amrani Sandubete e monte ao sitio de Sobreiro, cunha superficie de corenta e dúas áreas e trinta e dúas centiáreas (4.232 m 2 ). Valoración: 16.538,04 €. Lindes: norte, Francisco Millán Torres (185); sur, camiño; leste, camiño; oeste, masa común.2.–Publicar este acordo no Boletín Oficial da Provincia e na páxina web municipal durante 15 días hábiles.3.–Dar conta deste acordo ao órgano competente da comunidade autónoma.4.–Facultar ao Alcalde para a realización de todos os trámites precisos para o cumprimento deste acordo. Boqueixón, 8 de novembro de 2018. O alcalde Manuel Fernández Munín
14/11/2018 | Administración LocalMunicipal
Muros
Aprobación inicial do expediente de modificación de créditos n.º 2209/2018, de transferencias de créditos entre aplicación de distintas áreas de gasto

ANUNCIO Asunto: Aprobación inicial do expediente de modificación de créditos n.º 2209/2018, de transferencias de créditos entre aplicación de distintas áreas de gasto O Pleno do Concello de Muros, en sesión ordinaria celebrada o 25 de outubro de 2018, acordou aprobar inicialmente o expediente de modificación de créditos n.º 2209/2018, de transferencias de créditos entre aplicación de distintas áreas de gasto. De conformidade co previsto no artigo 179.4 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, en relación co artigo 169.1 do mesmo texto normativo ábrese un período de información pública por espazo de 15 días hábiles, a contar dende o día seguinte ao da publicación do presente anuncio no Boletín Oficial da Provincia de A Coruña, para que por parte dos interesados a que se refire o artigo 170.1 poidan examinar o expediente e presentar as reclamacións que estimen oportunas. No caso de que non se houberan presentado reclamacións, entenderase definitivamente adoptado o acordo, ata entón provisional, sin necesidade de acordo plenario, non entrando en vigor ata que se leve a cabo a publicación da modificación na forma sinalada no artigo 169.3. O expediente poderá ser consultado no departamento de secretaría de luns a venres en horario de 9.00 a 14.00 horas, así como na seguinte dirección de internet: www.muros. gal. En Muros, a 6 de novembro de 2018. A alcaldesa: M.ª Xosé Alfonso Torres
14/11/2018 | Administración LocalMunicipal
Mesía
Aprobación inicial de expediente de crédito extraordinario CE 04/2018

O Pleno municipal, en sesión celebrada o día 8 de novembro de 2018, acordou aprobar inicialmente o expediente de modificación de créditos, mediante crédito extraordinario CE 4/2018, por importe de 34.918,01 €, e abrir un prazo de información pública de quince días hábiles, contados a partir do seguinte ó da publicación deste anuncio no Boletín Oficial da Provincia, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 177, en relación co 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 8 de novembro de 2018. O alcalde Asdo.: Mariano Iglesias Castro
14/11/2018 | Administración LocalMunicipal
Narón
Secretaría
Edicto de aprobación definitiva da modificacion do Regulamento dos criterios xerais de reparto do complemento de produtividade do persoal ao servicio do Concello de Narón

EDICTO DE APROBACIÓN DEFINITIVA da modificacion do Regulamento dos criterios xerais de reparto do complemento de produtividade do persoal AO SERVICIO DO CONCELLO DE NARÓN Aprobado inicialmente polo Pleno municipal na sesión celebrada o 26 de xullo de 2018 a MODIFICACIÓN DO Regulamento dos criterios xerais de reparto do complemento de produtividade do persoal AO SERVICIO DO CONCELLO DE NARÓN, e sometido este acordo a exposición pública durante trinta días mediante anuncio unitario publicado no BOP n.º 149, do 7 de agosto de 2018 sen que se producise alegación algunha, enténdese, de conformidade co disposto no artigo 49. c da Lei 7/1985, do 2 de abril, Reguladora das bases do réxime local, definitivamente aprobado, A tenor do previsto no artigo 70.2 da citada Lei 7/1985, e o artigo 196.2 do Real decreto 2568/1986, do 28 de novembro, polo que se aproba o ROF, publícase integramente o citado texto normativo, que entrará en vigor unha vez transcorra o prazo previsto no artigo 65.2 da Lei 7/1985. O presente acordo poderá impugnarse ante a xurisdición contencioso-administrativa no prazo de dous meses, contados a partir do día seguinte ao da publicación deste anuncio. Apartado cuarto: “Os seguintes criterios aplícanse ao persoal funcionario, de carreira e interino, persoal eventual e persoal laboral fixo, indefinido non fixo ou temporal ao servizo do Concello de Narón e dos seus organismos autónomos.” Apartado oitavo: “Corresponde ao Pleno de cada Corporación determinar no orzamento xeral a cantidade global destinada á asignación do complemento de produtividade ao persoal, dentro dos límites máximos sinalados no artigo 7.2. b) do Real Decreto 861/1986, a través das correspondentes partidas dos orzamentos xerais de cada ano.” Apartado 1 a) Criterio de execución.–Parágrafo segundo: “O importe total anual por este criterio virá determinado polo acordo plenario da corporación que aproba os orzamentos municipais de cada exercicio no que se establecen as cantidades globais polo concepto de productividade sempre que se respecten os límites máximos legalmente establecidos. Se establecen as seguintes cantidades con carácter mínimo: Narón, 9 de novembro de 2018. A acaldesa Miguel Luis Maria Merce Garcia de Leonardo Penido
14/11/2018 | Administración LocalMunicipal
Sobrado
Dedicación exclusiva Alcaldía

O Pleno do Concello de Sobrado, en sesión celebrada o día 26 de Outubro de 2018, adoptou, entre outros, o seguinte acordo, que se transcribe: “Visto o expediente tramitado para a aprobación da dedicación exclusiva do Alcalde do Concello de Sobrado, incluido os informes de secretaría e intervención. Vista as múltiples actuacións que se queren desenvolver, os numerosos servizos existentes, as constantes xestións e viaxes representativos que o Alcalde ten que facer antes distintos organismos e ao amplo abanico de proxectos que esta Corporación ten previsto desenvover, que esixen unha dedicación exclusiva por parte do Alcalde do Concello á dito cargo. Visto o indicado no artigo 75 da Lei 7/1985, de 2 de abril, Reguladora das Bases do Réxime Local, e tendo en conta o disposto nos artigos 75 bis e ter de devandito texto legal, o Pleno da Corporación acorda: PRIMEIRO. Aprobar que o cargo de Alcaldía realice as súas funcións en réxime de dedicación exclusiva, establececendo unha retribución bruta anual de 32.000€, que se percibirán en catorce pagas de 2.285,71€, doce correspondentes ás diferentes mensualidades do ano e os dous restantes correspondentes ás mensualidades de xuño e decembro, e darlles de alta no réxime xeral da Seguridade Social, debendo asumir esta Corporación o pago das cotas empresariais que corresponda. SEGUNDO. Publicar de forma íntegra no Boletín Oficial da Provincia o Acordo do Pleno, aos efectos do seu xeral coñecemento. Así mesmo, estará a disposición dos interesados na sede electrónica deste Concello (dirección https://sede.sobrado.es). TERCEIRO. Notificar devandito Acordo aos interesados e ao Servizo de persoal e intervención para o seu coñecemento e efectos”. En Sobrado, a 8 de Novembro de 2018. O ALCALDE. D. IBRA BELOUALI GISPETS.
14/11/2018 | Administración LocalMunicipal
Porto do Son
Aprobación inicial de modificacións orzamentarias

ANUNCIO O Pleno da Corporación, na sesión ordinaria do 8 de novembro de 2018, aprobou inicialmente o expediente de modificación orzamentaria que se indica: – Transferencia de crédito n.º 20/2018, por importe de tres mil oitenta e nove euros e noventa e dous céntimos (3.089,82 euros). En cumprimento do disposto no artigo 169 TRLRFL exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. O expediente poderá consultarse na Intervención do Concello, de 9 a 14 horas. Porto do Son, 8 de novembro de 2018. O alcalde Asdo.: José Luis Oujo Pouso
14/11/2018 | Administración LocalMunicipal
Oleiros
Área Económica
Exposición pública padrón taxas auga, sumidoiro e canon da auga 3º trimestre 2018 Zona B

ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 4720/2018, de data 6 de novembro do 2018. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de novembro do 2018 ao 31 de decembro do 2018. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 9 de novembro do 2018. A 1ª Tte. Alcalde-Delegada de Economía e Facenda Asdo.: Mª. José Varela Neira
14/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. A15.56083. Solicitude de concesión de augas públicas presentada por María Manuela Fernández Canabal (Touro)

SERVIZO TERRITORIAL DA ZONA HIDROGRÁFICA GALICIA-CENTRO ANUNCIO Expediente: DH. A15.56083 Isidro Alberto Blanca Culda solicita de Augas de Galicia a concesión dun aproveitamento de augas públicas coas seguintes características SOLICITANTE: Isidro Alberto Blanca Culda CAUDAL MEDIO EQUIVALENTE: 0,00912 l/s CAUDAL MÁXIMO ANUAL: 288 m³ DESTINO: uso para rega ORIXE: pozo na parcela 1 do polígono 72 do catastro do concello de Touro (ref. catastral 15086A072000010000IG) LUGAR: Obra PARROQUIA: Foxás (San Breixo) CONCELLO: Touro (A Coruña) Solicítase unha concesión de augas para a rega da parcela 750 do polígono 510 situadas no lugar de Obra, parroquia de Foxás (San Breixo), concello de Touro. As instalacións se encontran feitas e en funcionamento. A captación de auga realízase mediante un pozo de barrena na parcela parcela 1 do polígono 72 do catastro do concello de Touro (ref. catastral 15086A072000010000IG) que se corresponde coa finca n.º436 do polígono 3 das parcelas de reemprazo da concentración parcelaria. Mediante unha bomba de impulsión e tubaxe de PE 32 mm de diámetro a auga lévase ata parcela onde se realiza a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 6 de novembro de 2018. O xefe do Servizo Territorial P. A. o xefe da área de autorizacións e concesións Maria Isabel Margarita Mandy Jane Gratal Benites
14/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. A15.55067. Solicitude de concesión de augas públicas presentada por Carmen Peteiro Freire (Vilasantar)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.55067 Welington Fernandez de Luco Belilty, solicita de Augas de Galicia a concesión dun aproveitamento de augas públicas coas seguintes características. SOLICITANTE: Welington Fernandez de Luco Belilty CAUDAL MEDIO EQUIVALENTE: 0,0223 l/s CAUDAL MÁXIMO ANUAL: 705 m³ DESTINO: uso gandeiro e rega ORIXE: derivación do rego do Mociño nas coordenadas ETRS89 X:569.030 Y: 4.771.622; entre na parcela 427 do polígono 1 do catastro do concello de Vilasantar LUGAR: A Carballoa PARROQUIA: Barbeito CONCELLO: Vilasantar (A Coruña) Solicítase unha concesión de augas para a rega da parcela 427 do polígono 1 e fornecer ao gando que pasta nela, lugar da Carballoa, parroquia de Barbeito, concello de Vilasantar. As instalacións xa se encontran feitas e en funcionamento. O punto de captación modificouse de xeito que mediante unha arqueta se derive a auga do rego cara unha condución da auga de 32 mm de diámetro ata un depósito de acumulación soterrado de 2,5 m 3 tamén na parcela 427 e mediante unha impulsión cunha bomba de 0,8 HP lévase a dous bebedeiros e distribúese pola parcela para a súa rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 6 de novembro de 2018 O xefe do Servizo Territorial P. A. O xefe da Área de Autorizacións e Concesións Maialen Bornachea Castaldi
14/11/2018 | Administración LocalMunicipal
Mesía
Aprobación inicial do Regulamento de acollementos civís do concello de Mesía

O Pleno do Concello de Mesía, en sesión celebrada o día 8 de novembro de 2018, aprobou inicialmente o Regulamento de acollementos civís do concello de Mesía. O que se fai público durante un prazo de trinta días hábiles contados dende o día seguinte ó da publicación deste edito no Boletín Oficial da Provincia, a fin de que os interesados poidan examinar o expediente e presentar as reclamacións ou suxestións que estimen oportunas, de conformidade co disposto no artigo 49 da Lei 7/1985, de 2 de abril, reguladora das bases de Réxime Local. De non presentarse reclamacións, entenderase adoptado definitivamente o acordo. Mesía, 8 de novembro de 2018. O alcalde, Asdo./ Mariano Iglesias Castro
14/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. A15.50276. Solicitude de concesión de augas públicas presentada por Juan José Pérez Queiro en representación da Comunidade de Propietarios Agrupación A Gandariña I-II-III (Rois)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.50276 Katarzyna Malgorzata Camila Nicole Catrinoiu Gramajo, co DNI XXXXXXXXX, en representación da Comunidad de Propietarios Agrupación A Gandariña I-II-III, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidad de Propietarios Agrupación A Gandariña I-II-III CAUDAL MEDIO EQUIVALENTE: 0,301 litros/segundo VOLUME MÁXIMO ANUAL: 9.504,6 m 3 DESTINO: abastecemento da Urbanización A Gandariña, formada por 31 vivendas, no lugar do Sisto, parroquia de Ribasar (Santa Mariña), concello de Rois (A Coruña). ORIXE: dous (2) pozos na parcela coa referencia catastral 15075A139001190000IM COORDENADAS (ETRS89): Pozo 1 (529356; 4739388 Pozo 2 (529360; 4739354) LUGAR: O Sisto PARROQUIA: Ribasar (Santa Mariña) CONCELLO: Rois O aproveitamento, xa en uso dende o ano 2013, consiste na captación das augas subterráneas de dous pozos localizados na zona axardinada dentro da Urbanización, na parcela coa referencia catastral 15075A139001190000IM, mediante dúas bombas de aspiración de 3´5 e 4 CV de potencia e 70 m de profundidade, que extraen as augas e as almacenan nun depósito de 2.000 litros de capacidade dentro dunha caseta localizada a unha distancia de 85 e 30 m de distancia dos pozos, á altura das coordenadas UTM (ETRS89) 529346; 4739331. A auga é sometida a un tratamento de filtrado e de desinfección, e finalmente distribúese na rede de tubos de PVC de 110 mm de diámetro cara cada unha das 31 vivendas das tres fases da urbanización. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste Servizo, situadas na rúa Tomiño, 16-baixo, en Santiago de Compsotela, onde estará exposto o expediente de que se trata, para que poida ser examinado por quen o desexe. Santiago de Compostela, 6 de novembro de 2018. O xefe do Servizo tTerritorial P. A. O xefe da Área de Autorizacións e Concesións Daniel Diego Peycheva De Salvador
14/11/2018 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, terceiro trimestre do ano 2018, que rexerá para o Concello de Oleiros, Zona B, que comprende Oleiros-Perillo-Maianca-Serantes-Dexo-Urb. Os Regos

O Presidente do Consorcio “As Mariñas” mediante resolución de data 08/11/2018, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2018, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB. OS REGOS. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 9 de novembro de 2018 O Presidente José Antonio Santiso Miramontes
14/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Centro
DH. D15.60547. Solicitude de concesión de augas públicas presentada por José María Viqueira Valiño (Mesía)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.60547 Jose Primitivo Creus Sensada solicita de Augas de Galicia a concesión dun aproveitamento de augas públicas coas seguintes características SOLICITANTE: Anaya Caparroz Panaitescu CAUDAL MEDIO EQUIVALENTE: 0,18 l/s CAUDAL MÁXIMO ANUAL: 5694 m³ DESTINO: Uso doméstico e gandeiro ORIXE: manancial na parcela 27 do polígono 30 do catastro do concello de Mesia (ref. catastral 15048A030000270000LZ) LUGAR: Meruxa PARROQUIA: Xanceda CONCELLO: Mesía (A Coruña) Solicítase unha concesión de augas para fornecer a unha vivenda e unha explotación gandeira situada no lugar do Beledo, parroquia de Xanceda, concello de Mesía. As instalacións que xa están feitas constan dunha arqueta de captación das augas dun manancial nas coordenadas ETRS89 X: 562.172 Y: 4.769.384, dentro da parcela n.º 27 do polígono 2 (ref. catastral 115048A030000270000LZ). Dende a arqueta sae unha tubaxe de PE 40 mm de diámetro que atravesa a parcela n.º 27 do polígono 30, continua polo linde entre as n.º 27 e n.º 29, linde entre as n.º 12 e n.º 29, cruce baixo estrada municipal, linde entre a n.º 38 e as n.º 33, 34, 35, 36 e 37, ata chegar a unha pista municipal descorrendo polo seu marxe ate chegar á parcela 425 do polígono 504 (ref catastral 15048C504004250000YJ no lugar do Beledo onde se encontras a explotación gandeira e a vivenda. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste servizo, situadas na rúa Tomiño, 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 6 de novembro de 2018. O xefe do Servizo Territorial P. A. O xefe da área de autorizacións e concesións Diego Alonso Leitao Encalada
14/11/2018 | Administración LocalMunicipal
Ares
Información pública aplicación IPC ordenanzas fiscais 2019

Aprobada con carácter provisional na sesión plenaria do día 31-10-2018 a modificación das ordenanzas fiscais municipais, coa aplicación do ipc para o ano 2019, de conformidade co previsto no artigo 17 do Real Decreto Lexislativo 2/2004, de 5 de marzo, exponse a información pública polo prazo de trinta días, dentro dos cales os interesados poderán examina-lo expediente e presenta-las alegacións que estimen oportunas. O presente acordo, nos termos do artigo 17.3 do Real Decreto Lexislativo 2/2004, de 5 de marzo, no suposto de non presentarse reclamacións, elevaráse a definitivo. Ares, a 12 de novembro do 2018. O Alcalde, Asdo. Julio Ignacio Iglesias Redondo.
14/11/2018 | Administración LocalMunicipal
Boimorto
Aprobación padrón fiscal prezo público da residencia e centro de día mes novembro 2018

Por Decreto de Alcaldía n.º 509/2018 de data 09/11/2018, acordou aprobar o padrón fiscal do mes de novembro 2018 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37 Usuarios da Residencia para persoa maiores: Padrón: 41.763,00 €uros.12 Usuarios do Centro de día: Padrón: 6.650,00 €uros. Servizo de comidas externas outubro 2018: Padrón: 945,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 9 de novembro de 2018 A alcaldesa Asdo.- María Jesús Novo Gómez
14/11/2018 | Administración LocalMunicipal
Carballo
Aprobación das bases e convocatoria para a provisión temporal de 1 praza de técnico de información e orientación laboral

Por Resolución da Alcaldía do Concello de Carballo núm.2900 de 09 de novembro de 2018 aprobáronse as bases e a convocatoria para a contratación, en réxime de funcionario interino, de un (1) Técnico de Orientación Laboral consorte á Subvención concedida pola Consellería de Economía, Emprego e industria. O prazo de presentación de instancias será de sete días naturais contados a partir do seguinte ao da publicación do anuncio da convocatoria no Boletín Oficial da Provincia. As bases estarán dispoñibles na web municipal (www.carballo. gal) e poderán recollerse nas oficinas municipais de 09:30 a 13:30 horas. Os sucesivos anuncios relativos a esta convocatoria, cando procedan de conformidade coas bases, faranse públicos no taboleiro de edictos do Concello de Carballo, sen perxuízo de calquera outro medio de difusión que se considere oportuno. Carballo, a 9 de novembro de 2018 O Alcade Sorne Marva Guaya
14/11/2018 | Administración LocalMunicipal
Ponteceso
Intervención - Tesouraría
Anuncio Ordenanza reguladora de prezo público pola prestación do servizo de excursións para maiores

A Xunta de Goberno Local en sesión do 09.11.2018 aprobou, ao abeiro do artigo 8 da Ordenanza Xeral de Prezos Públicos do Concello de Ponteceso (publicación de aprobación definitiva en BOP núm.15 de 18.01.2002), a Ordenanza reguladora do prezo público pola prestación do servizo de excursion para maiores. En cumprimento do citado acordo se procede a publicar o texto íntegro da mesma. En uso das facultades concedidas polo artigo 127 en relación co artigo 41 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, este Concello establece o prezo público pola prestación do servizo de excursión para maiores polos meses de decembro de 2018 a maio de 2019 que se rexerá pola presente Ordenanza e cuxas normas atenden ao previsto nos artigos 41 a 47 do citado texto. O feito impoñible está constituído pola prestación do servizo de excursións para maiores. A contraprestación económica pola prestación do devandito servizo ten natureza de prezo público debido a que se trata dunha prestación de servizos ou realización de actividades de competencia deste Concello e non concorre ningunha das circunstancias especificadas no artigo 20.1 b) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Están obrigados ao pago do prezo público regulado na presente Ordenanza, quen se beneficie do servizo de excursión para maiores. Ao abeiro da ordenanza xeral de prezos públicos do Concello de Ponteceso e visto que concurren razóns sociais que así o aconsellan, o importe do prezo público é inferior ao custo do servizo se fixa na cuantía de 10, 00 € por persoa e excursión. A obriga de pagar o prezo público nace dende que se inicia a prestación da actividade. Non obstante, se exixirá o depósito previo, polo que no momento de efectuar a inscripción para participar na excursión se achegará xustificante bancario que acredite o pago do prezo público. Cando por causas non imputables ó obrigado ó pago, a actividade non se desenvolva, procederase á devolución do importe correspondente As débedas por prezos públicos poderán esixirse polo procedemento administrativo de constrinximento. A presente ordenanza consta de 5 artigos e se dicta ao amparo do artigo 8.1 da Ordenanza Xeral de Prezos Públicos do Concello de Ponteceso aprobada polo Pleno en sesión do 15.11.2001. Se publicará no Boletín Oficial da Provincia e non entrará en vigor ata que se publique o seu texto íntegro e transcurra o prazo previsto no artigo 65.2 da lei 7/1985, de 2 de abril reguladora das bases do réxime local. Permanecerá en vigor ata a súa modificación ou derogación expresas.” Ponteceso 13 de novembro de 2018 O Alcalde, Asdo.- Xosé Lois García Carballido
15/11/2018 | Administración LocalMunicipal
Mañón
Padrón de subministro de auga do terceiro trimestre de 2018

Por resolución da Alcaldía de data 12 de novembro de 2018 adoptouse o acordo de aprobar o padrón cobratorio da taxa polo subministro de auga correspondente ó terceiro trimestre do ano 2018. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido artigo; a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. O período de pago en vía voluntaria remata o 27 de decembro de 2018. Transcorrido este prazo iniciarase o período executivo e a débeda esixirase pola vía de constrinximento; polo Concello a débeda correspondente ó subministro da auga e pola Consellería competente en materia de facenda da Xunta de Galicia a débeda correspondente ó canon da auga. Mañón, 12 de novembro de 2018. O ALCALDE Alfonso Emilio Balseiro Gómez
15/11/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Modificación dos estatutos da Asociación Provincial de Empresarios de la Construcción de A Coruña (APECCO)

En cumprimento do artigo 13.º do Real Decreto 416/2015, do 29 de maIo, e para ós efectos previstos no artigo 7.º do citado Decreto, faise público que nesta Sección, en data 7/11/2018, recibiuse solicitude de modificacións estatutarias da organización profesional denominada “ASOCIACIÓN PROVINCIAL DE EMPRESARIOS DE LA CONSTRUCCIÓN DE A CORUÑA (APECCO)”, tramitándose co número de entrada 15/2018/000226. Esta modificación consiste nunha redacción do artigo 3 dos Estatutos, engadindo novos fines aos xa existentes. Calquera interesado poderá examinar o documento depositado e obter copia deste na sede electrónica, accedendo a través do enlace http://emprego.ceei. xunta. gal/asociacions-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora da xurisdición social (Boletín Oficial do Estado do 11 de outubro de 2011). A Coruña, 12 de novembro de 2018. O xefe territorial Asdo.: Isidoro Arca Martínez
15/11/2018 | Administración LocalMunicipal
Ferrol
Recursos Humanos
Publicación aprobación inicial do Regulamento para a selección de persoal funcionario interino e laboral temporal do Concello de Ferrol

O Pleno do Concello na sesión celebrada o día 06 de novembro de 2018, adoptou, entre outros, o acordo de aprobación inicial do Regulamento para a selección de persoal funcionario interino e laboral temporal do Concello de Ferrol. O que se fai público consonte co disposto no artigo 49.2 da Lei 7/1985, do 2 de abril, reguladora das bases do réxime local, para que no prazo de trinta días hábiles que contan dende o día seguinte ao da publicación deste anuncio no BOP, as persoas interesadas poidan examinar o expediente e presentar as reclamacións e suxestións que estimen oportunas. No caso de que non se presenten reclamacións o acordo, ata entón provisional, elevarase a definitivo, debendo publicarse íntegramente o regulamento aprobado para a súa entrada en vigor. Ferrol, 13 de novembro de 2018 O alcalde Jorge Juan Suarez Fernandez
15/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64031. Pavimentación. Concello de Mugardos

Concello de Mugardos, solicita de Augas de Galicia por atoparse nas marxes do río Barca, a autorización de obras, no lugar de Rúa Seaña, parroquia de San Xulián de Mugardos, Concello de Mugardos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64031. As obras solicitadas consisten na execución do proxecto de:”Pavimentación rúa de Seaña”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mugardos ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de novembro de 2018 O xefe do servizo territorial Néstor Rodríguez Arias
15/11/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64390. Refuxio de pesca. Concello de Vilarmaior

Servizo de Conservación da Natureza, solicita de Augas de Galicia por atoparse nas marxes do río Lambre, a autorización de obras, no lugar de Área recreativa “Couto de Lambre”, parroquia de Goimil (San Cristovo), Concello de Vilarmaior (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64390. As obras solicitadas consisten na execución da obra denominada:”Acondicionamento e mellora para posta en valor do refuxo de pesca “Couto do Lambre, no Concello de Vilarmaior (A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilarmaior ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 08 de novembro de 2018 O xefe do servizo territorial Néstor Rodríguez Arias
15/11/2018 | Administración LocalMunicipal
Ordes
Publicidade delegación de competencias

DECRETO DA ALCALDÍA Vista a resolución da Alcaldía pola que se delega dende o día 5 de novembro ata as 16.00 horas do día 29 de novembro de 2018, inclusive, a totalidade das competencias permitidas legalmente na 1.º tenente de alcalde D.ª Diego Gabriel Eutiquio Hayashi Claessens. Vista a imposibilidade de asistencia da Alcaldesa en funcións como representante do Concello de Ordes, o día 19 de novembro de 2018, ás 13.30 horas, á sesión ordinaria da asemblea da Mancomunidade de Municipios da Comarca de Ordes. De conformidade co disposto no art.21.3 da Lei 7/1985, do 2 de abril; arts.61.3 e 63 da Lei 5/97, do 22 de xullo, e arts.43, 44 e 47.2 do Real Decreto 2568/1986, do 28 de novembro, RESOLVO: 1. Delegar a asistencia como representante do Concello de Ordes, o día 19 de novembro de 2018, ás 13.30 horas, á sesión ordinaria da asemblea da Mancomunidade de Municipios da Comarca de Ordes en D.ª Susana García Gómez, Concelleira delegada de servizos sociais.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos a partir da hora e data da súa sinatura (art.44.2 do Rea Decreto 2568/1986, do 28 de novembro). Ordes, 14 de novembro de 2018. Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias